Η **εθνική ομάδα ράγκμπι λιγκ της Αγγλίας** αντιπροσωπεύει την Αγγλία σε διεθνή πρωταθλήματα ράγκμπι λιγκ. Η ομάδα έχει αναβιώσει, έχοντας σχηματίσει σε μεγάλο βαθμό την ομάδα της Μεγάλης Βρετανίας, η οποία εκπροσώπησε επίσης την Ουαλία, τη Σκωτία και την Ιρλανδία. Η ομάδα διοικείται από την Αγγλική Ομοσπονδία Ράγκμπι Λιγκ (RFL). Από το 2008, η ομάδα συμμετέχει πλέον σε όλα τα Παγκόσμια Κύπελλα, Τεσσάρων Εθνών και δοκιμαστικούς αγώνες.

Φοράει, παραδοσιακά, μία κυρίως λευκή φανέλα, συμπεριλαμβανομένων λευκών σορτς και κάλτσες. Ωστόσο, η φανέλα έχει συνήθως κάποια μορφή κόκκινου, όπως κόκκινες ρίγες, σταυρούς ή σχήματα. Αυτά τα χρώματα είναι παρόμοια με άλλες αγγλικές αθλητικές ομάδες και είναι τα χρώματα που χρησιμοποιούνται στην εθνική σημαία. Το 2008 εισήχθη μία καινούρια φανέλα με κόκκινο σταυρό στο μπροστινό μέρος και κόκκινες λωρίδες κάτω από τις πλευρές της φανέλας, τα σορτς και οι κάλτσες ήταν επίσης λευκές με κόκκινες λωρίδες.

Ιστορία
-------

Η ομάδα χρονολογείται από το 1904 όταν έπαιξε εναντίον μιας μικτής ομάδας Ουαλών και Σκώτων παικτών στο Γουίγκαν. Από τότε και μέχρι τη δεκαετία του 1950, περιόδευσαν τακτικά στην Αυστραλία και τη Νέα Ζηλανδία και έπαιζαν τόσο εντός όσο και εκτός έδρας αγώνες εναντίον των γειτόνων της Ουαλίας και της Γαλλίας. Αλλά όταν αποφασίστηκε ότι η Μεγάλη Βρετανία θα περιόδευε στο Νότιο Ημισφαίριο αντί της Αγγλίας, η Γαλλία και η Ουαλία έγιναν οι μόνοι απλοί αντίπαλοι. Ακόμα και τότε, υπήρξαν ορισμένες μεγάλες περίοδοι όπου η Αγγλία δεν έπαιζε καθόλου αγώνες.

Η πρώτη εμφάνισή της στο Παγκόσμιο Κύπελλο Ράγκμπι Λιγκ ήταν το 1975 και από τότε ήταν φιναλίστ το 1975 και το 1995, όταν τα τουρνουά διεξήχθησαν στην Αγγλία. Το 2008, μετείχε στο Παγκόσμιο Κύπελλο στην Αυστραλία. Για πολλά χρόνια η Αγγλία συμμετείχε και στο Ευρωπαϊκό Κύπελλο Εθνών και το 2006 μια ομάδα Α της Αγγλίας αγωνίστηκε για την Ασπίδα της Ομοσπονδίας. Στο παρελθόν οι κυριότεροι αντίπαλοι της Αγγλίας ήταν η Ουαλία και η Γαλλία, με την αντιπαλότητα να εκτείνεται στα 1908 και 1934 αντίστοιχα. Ωστόσο, οι κυριότεροι αντίπαλοι της Αγγλίας πλέον είναι η Αυστραλία, η Νέα Ζηλανδία και, σε μικρότερο βαθμό, η Γαλλία.

Σήμα
----

Το σήμα αυτό ήταν αρχικά ένας συνδυασμός του σταυρού του Αγίου Γεωργίου, του τριγώνου των λιονταριών της Αγγλίας και των Τυδώρ. Ήταν παρόμοιο με τα περισσότερα άλλα αγγλικά αθλητικά εμβλήματα, όπως η εθνική ομάδα ποδοσφαίρου της Αγγλίας και η αγγλική εθνική ομάδα κρίκετ που προωθούν όλα αυτά τα χαρακτηριστικά.

Επίσης, το 2008, η Αγγλική Ομοσπονδία Ράγκμπι Λιγκ επέλεξε να εγκαταλείψει το παραδοσιακό αγγλικό λιοντάρι στο σήμα, υπέρ μιας πολύ απλούστερης ασπίδας. Το νέο επίσημο λογότυπο παρουσιάστηκε στις 6 Φεβρουαρίου του 2008 στο πρόγραμμα περιοδικών του ράγκμπι *Boots N' All*. Ο σταυρός του Αγίου Γεωργίου εμπεριέχονταν σε μια τρισδιάστατη ασπίδα. Η ημερομηνία "1895" τοποθετείθηκε στο κέντρο του σταυρού, συμβολίζοντας τη γέννηση του ράγκμπι λιγκ. Πολλοί άνθρωποι που ασχολούνταν με το άθλημα κλήθηκαν να συμβουλευτούν τη διαδικασία σχεδιασμού, η οποία πήρε λίγο λιγότερο από ένα χρόνο. Το λογότυπο χρησιμοποιήθηκε αρχικά για το Παγκόσμιο Κύπελλο του 2008 και αντικαταστάθηκε το 2017.

Ως μέρος μιας επανάστασης σε όλο το RFL το 2017, εισήχθη ένα νέο σήμα της Αγγλίας. Πρόκειται για συγχώνευση τόσο της ασπίδας όσο και του παλαιού σήματος των λιονταριών. Εμπεριέχει το σταυρό του Αγίου Γεωργίου στο παρασκήνιο με τρείς λέοντες στο κέντρο.

Παραπομπές
----------

1. ↑  The Rugby Football League – Brand England Launched Αρχειοθετήθηκε 27 August 2009 στο Wayback Machine. Retrieved on 24 May 2008.
2. ↑  England Official Website – New Shirt Launched Αρχειοθετήθηκε 11 February 2012 στο Wayback Machine. Retrieved on 18 June 2008.
3. ↑  England Official Website – New Logo Αρχειοθετήθηκε 11 February 2012 στο Wayback Machine. Retrieved on 18 June 2008.
4. ↑  RFL announce re-brand with new England logo Αρχειοθετήθηκε 2017-01-30 στο Wayback Machine. rugbyam.co.uk

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνική Αγγλίας (ράγκμπι λιγκ ανδρών)** |

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα England national rugby league team  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |